**NÄIN TEET HYVÄN KOULUTIEN TURVAAJAT KAMPANJAN MLL PAIKALLISYHDISTYKSESSÄ**

1. Hallitus tekee kokouksessaan päätöksen, että yhdistys osallistuu kampanjaan. Kampanjalle kannattaa nimetä vastuuhenkilön/ henkilöt.
2. Vastuuhenkilö on yhteydessä koulun rehtoriin ja kertoo kampanjasta. MLL Uudenmaan piirin markkinointimateriaalia voi käyttää hyväksi ja pyytää rehtorilta lupa jakaa materiaalia esim. Wilman kautta vanhemmille. Rehtorilta voi myös kysyä, mitä kautta tavoittaisi tulevien ekaluokkalaisten vanhempia.
3. Hyvä markkinointimateriaali auttaa löytämään vapaaehtoisia päivystäjiä. MLL UP:n sivuilta löytyy kuvia ja esityksiä markkinoinnin tueksi. <https://uudenmaanpiiri.mll.fi/yhdistyksille/koulutien-turvaajat/>
4. **Vapaaehtoisia** voi pyytää esim. vanhempainyhdistyksistä, ylempien luokkien oppilaista, Martoista, eläkeläisyhdistyksistä, erilaisista liikuntaseuroista, asukasyhdistyksistä, Lionseista ja muista omista verkostoista. Mukaan voi pyytää myös kunnanvaltuutettuja ja muita alueen julkkiksia.
5. **Vapaaehtoisten ilmoittautumissysteemiä** kannattaa miettiä. Mikä toimisi parhaiten? Maksullinen vai oma sähköposti, excell ym. Vai annetaanko vapaaehtoisille vain osoite, jossa on liivit valmiina ja he toimivat itseohjautuvasti?
6. Jossain vaiheessa pitäisi **muistaa ilmoittautua kampanjaan** Uudenmaan piirin nettisivuilla
7. **Lehdistö ja media** kannattaa ottaa mukaan jo alkuvaiheessa. Lehdistötiedotteesta voi muokata oman yhdistyksen näköisen. Jokunen kuvakin voi olla hyvä. Lehdistötiedotetta kannattaa jakaa kaikkiin paikallislehtiin ja mediaan, paikallisradioon ym. paikallinen poliisikin voisi olla kiinnostunut ja ainakin vuonna -22 poliisi oli mukana Helsingin keskustassa partioimassa kouluilla.
8. Kun vapaaehtoiset ilmoittautuvat mukaan, kannattaa olla heti heihin yhteydessä.
9. Hyvissä ajoin kannattaa sopia, kuka toimii liivien jakajana ja kuka perehdyttää vapaaehtoiset ja ohjaa heidät oikealle paikalle. Kartta voi olla hyvä apuväline. Kirjallinen ohje vapaaehtoiselle voi olla myös hyvä jakaa. Tärkeintä on viestittää, että emme ole liikennepoliiseja vaan olemme risteyksissä näkyvällä paikalla herättämässä autoilijoiden huomion koulujen alkaessa.
10. Kun tapahtuma on ohi, olisi hyvä sopia, kuka kerää liivit takaisin. Jos on mahdollista, voisi keittää ne kahvit vapaaehtoisille tai palkita heidät jollain muulla tavalla. (Heijastin, kukka, yhteiskuva, ym)

Kiitos on pieni sana ja sillä suuri merkitys. Jos joku haluaa jättää yhteystiedot tulevia tapahtumia varten, siihenkin kannattaa varautua.

1. Näissä tilaisuuksissahan voi tehdä vapaaehtoisten rekrytointia erilaisiin tehtäviin yhdistyksessä ja tulevissa tapahtumissa, joten tilaisuus kannattaa hyödyntää. Jäseneksi liittymistä voi ehdottaa, se kun käy netissä hyvin. Yhteystietojen keräämistä varten voisi olla jokin lomake käytössä. Tai sitten omasta toiminnasta esite, jota voi antaa mukaan.
2. Kampanjan loputtua olisi hyvä kerätä tilastoa; kuinka monta vapaaehtoista oli mukana, kuinka monella koululla olitte ja saitteko medianäkyvyyttä. Samalla voisi kerätä vapaaehtoisten kokemuksia ja vastuuhenkilöiden kokemuksia tulevia kampanjoita varten. Uudenmaan piiristä tulee myös kysely kampanjan jälkeen.
3. Vastuuhenkilö voisi tuoda kootut tilastot ja kokemukset seuraavaan hallituksen kokoukseen, että saatte tiedot pöytäkirjaan ja siitä toimintakertomukseen.

Jos medianäkyvyyttä ei saa juuri samana päivänä, voi ja kannattaa kirjoittaa lehtijuttu itse ja tarjota sitä paikalliseen lehteen kuvan kera. Juttua elävöittää lasten haastattelut ja kivat kuvat sekä vapaaehtoisten kokemukset.

Tsemppiä kampanjan käynnistämiseen.

Lisätietoja antaa Jaana Tapaninen, perhetoiminnan koordinaattori, MLL Uudenmaan piiri p. 044 7833555 ja Jaana Dolk, perhetoiminnan koordinaattori, MLL Uudenmaan piiri, p. 044 5409988